CELEX: 62017TA0571
Language: sk
Date: 2020-04-02 00:00:00
Title: Vec T-571/17: Rozsudok Všeobecného súdu z 2. apríla 2020 – UG/Komisia („Verejná služba – Zmluvní zamestnanci – Zmluva na dobu neurčitú – Článok 47 písm. c) bod i) PZOZ – Výpoveď s výpovednou lehotou – Dôvody výpovede – Správanie v službe a postoj k práci, ktoré sú nezlučiteľné so záujmom služby – Zjavne nesprávne posúdenie – Preskúmanie vecnej správnosti skutkových okolností – Neexistencia dôkazov – Zodpovednosť – Vecná ujma – Výplata dlhovaných platov“)

25.5.2020   
            
            
               SK
            
            
               Úradný vestník Európskej únie
            
            
               C 175/10
            
         
      Rozsudok Všeobecného súdu z 2. apríla 2020 – UG/Komisia
      (Vec T-571/17) (1)
      
      („Verejná služba - Zmluvní zamestnanci - Zmluva na dobu neurčitú - Článok 47 písm. c) bod i) PZOZ - Výpoveď s výpovednou lehotou - Dôvody výpovede - Správanie v službe a postoj k práci, ktoré sú nezlučiteľné so záujmom služby - Zjavne nesprávne posúdenie - Preskúmanie vecnej správnosti skutkových okolností - Neexistencia dôkazov - Zodpovednosť - Vecná ujma - Výplata dlhovaných platov“)
      (2020/C 175/11)
      Jazyk konania: francúzština
      
         Účastníci konania
      
      
         Žalobca: UG (v zastúpení: M. Richard a P. Junqueira de Oliveira, advokáti)
      
         Žalovaná: Európska komisia (v zastúpení: G. Berscheid, L. Radu Bouyon a B. Mongin, splnomocnení zástupcovia)
      
         Predmet veci
      
      Návrh založený na článku 270 ZFEÚ na jednej strane o neplatnosť rozhodnutia zo 17. októbra 2016, ktorým Úrad pre infraštruktúru a logistiku v Luxemburgu (OIL) Komisie vypovedal pracovnú zmluvu žalobkyne podľa článku 47 písm. c) bodu i) Podmienok zamestnávania ostatných zamestnancov Európskej únie s účinnosťou od 20. augusta 2017, a na druhej strane o náhradu majetkovej ujmy, ktorú žalobkyňa údajne utrpela v nadväznosti na toto rozhodnutie, ako aj nemajetkovej ujmy, ktorú údajne utrpela z dôvodu ponižujúceho zaobchádzania, ktorému bola vystavená z dôvodu svojej odborovej činnosti a čerpania rodičovskej dovolenky
      
         Výrok rozsudku
      
      
                  1.
               
               
                  Rozhodnutie Európskej komisie zo 17. októbra 2016 o vypovedaní pracovnej zmluvy na dobu neurčitú pani UG sa zrušuje.
               
            
                  2.
               
               
                  Účastníci konania predložia Všeobecnému súdu v lehote troch mesiacov od vyhlásenia tohto medzitýmneho rozsudku buď výšku peňažnej náhrady v súvislosti s nezákonnosťou rozhodnutia zo 17. októbra 2016 stanovenú na základe spoločnej dohody alebo v prípade neexistencie dohody ich návrhy, pokiaľ ide o výšku tejto náhrady.
               
            
                  3.
               
               
                  Vo zvyšnej časti sa žaloba zamieta.
               
            
                  4.
               
               
                  O trovách konania sa rozhodne neskôr.
               
            
         (1)  Ú. v. EÚ C 357, 23.10.2017.